**Timo Valtteri Furuholm** (s. 11. lokakuuta 1987 Pori) on suomalainen uransa päättänyt jalkapalloilija ja nykyinen Vasemmistoliiton kansanedustaja.

Seurajoukkueura
---------------

### Juniorivuodet ja liigauran alku

Timo Furuholm on porilaisen Toejoen Veikkojen kasvatti. Vuonna 2003 hän edusti FC Jazzia ja Furuholm valittiin Suomen Palloliiton Satakunnan piirin parhaaksi poikajunioriksi. Samana vuonna hän debytoi Jazzin riveissä myös Veikkausliigassa, ollen 15-vuotiaana sarjan kaikkien aikojen nuorin pelaaja. Keväällä 2004 Furuholm ja FC Jazz riitautuivat ja hän siirtyi toiseen porilaisseuraan Musan Salamaan, joka pelasi tuolloin kolmanneksi korkeimmalla sarjatasolla Kakkosessa. Kiistan taustalla oli erimielisyys sopimuksen pituudesta. Furuholm olisi ollut valmis pelaamaan talousvaikeuksista kärsineessä Jazzissa ilmaiseksi vuoden pituisella sopimuksella, mutta seura ei suostunut kuin kolmen vuoden mittaiseen juniorisopimukseen. Timo Furuholmin asioita hoiti hänen isänsä Tapio Furuholm, jonka mukaan Jazz halusi tehdä pitkän sopimuksen vain hyötyäkseen myöhemmin taloudellisesti Furuholmin mahdollisesti siirtyessä ulkomaille.

### Vuodet Turussa

Kaudeksi 2005 Furuholm siirtyi Turkuun FC Interiin. Tosin jo syksyllä 2004 hän oli pelannut seuran reservijoukkue VG-62:n paidassa Ykkösen karsinnoissa. Interissä Furuholmin todellista läpimurtoa hidastivat useat loukkaantumiset. Kahden ensimmäisen kauden aikana hän pelasi Interissä yhteensä 12 ottelua ja teki vain yhden maalin. Kaudella 2007 Furuholm esiintyi 14 liigaottelussa ja onnistui maalinteossa kahdesti. Liigakauden 2008 alussa hän teki neljä maalia, mutta loukkaantui jo neljännessä ottelussa FC Lahtea vastaan ja joutui polvilumpiovamman vuoksi pitkälle sairauslomalle. Furuholm palasi pelikentille vasta 24. syyskuuta 2008 kauden viidenneksi viimeisessä ottelussa. Lopulta hänelle kertyi kauden aikana yhdeksän ottelua ja neljä maalia. Vuonna 2009 Furuholm teki lopullisen läpimurtonsa pelaten liigassa 23 ottelua, joissa hän teki 11 maalia. Seuraava kausi meni jälleen piloille loukkaantumisten vuoksi ja Furuholm pääsi pelaamaan vain neljä ottelua. Kauden 2011 hän pääsi lopulta pelaamaan ilman loukkaantumisia ja oli Veikkausliigan paras maalintekijä. Yhdeksässä ensimmäisessä ottelussa Furuholm teki kymmenen maalia ja voitti lopulta maalikuninkuuden 22 maalilla. Veikkausliiga palkitsi hänet vuoden 2011 liigapelaajana.

### Siirtyminen Saksaan

Tammikuussa 2012 Furuholm siirtyi FC Interistä Saksan 2. Bundesliigassa pelaavaan Fortuna Düsseldorfiin. Hän debytoi uudessa seurassaan helmikuussa ja pelasi kevään aikana yhteensä 9 liigaottelua tekemättä kuitenkaan yhtään maalia. Syksyllä Furuholm ei enää mahtunut pelaamaan Bundesliigaan nousseen Düsseldorfin edustusjoukkueessa, vaan hän esiintyi syksyn aikana seuran reservijoukkueessa maan neljänneksi korkeimmalla sarjatasolla Regionalligassa. 

Timo Furuholm vuonna 2013 Essenissä.
Tammikuussa 2013 Furuholm vuokrattiin 3. Ligassa pelaavaan Hallescher FC:hen, jossa hän pelasi kevään aikana 16 ottelua tehden kahdeksan maalia. Takaisin 2. Bundesliigan pudonnut Fortuna Düsseldorf luopui Furuholmista elokuussa 2013 ja hän allekirjoitti kahden vuoden pituisen sopimuksen Hallescher FC:n kanssa. Kaudella 2013–2014 Furuholm teki 12 maalia ja oli joukkueensa paras sekä koko liigan kahdeksanneksi paras maalintekijä. Hän teki 12 maalia myös kaudella 2014–2015 ollen jälleen joukkueensa paras maalintekijä. Koko sarjan maalintekijätilastossa Furuholm oli jaetulla 11. sijalla. Kauden jälkeen hän allekirjoitti uuden kaksivuotisen sopimuksen.

Furuholm on Hallescherissa noussut joukkueen kannattajien suosikiksi. Pelatessaan seurassa keväällä 2013, auttoi Furuholm maaleillaan häntäpäässä majaillutta seuraa säilyttämään sarjapaikkansa. Seuraavana kesänä fanit perustivat addressin, jolla seurajohtoa vaadittiin hankkimaan Furuholm Düsseldorfin luopuessa hänestä.

Maajoukkueura
-------------

Timo Furuholm on edustanut Suomea kaikkien ikäluokkien nuorisomaajoukkueissa. A-maajoukkueessa hän debytoi Etelä-Koreaa vastaan tammikuussa 2010 Málagassa pelatussa ystävyysottelussa. Avauskokoonpanossa Furuholm oli ensimmäistä kertaa toukokuussa 2012 Turkkia vastaan pelatussa ottelussa. Ensimmäisen A-maajoukkuemaalinsa hän viimeisteli ottelussa Latviaa vastaan elokuussa 2011.

Poliittinen ura
---------------

Furuholm valittiin kuntavaaleissa 2021 Turun kaupunginvaltuutetuksi Vasemmistoliiton riveistä. Hän sai 865 ääntä. Kyseessä olivat hänen ensimmäiset vaalinsa. Hänet valittiin myös Varsinais-Suomen hyvinvointialueen valtuustoon tammikuun aluevaaleissa 2022 ja eduskuntaan vuoden 2023 vaaleissa.

Yksityiselämä
-------------

Timo Furuholm on naimisissa, ja hänellä on helmikuussa 2014 syntynyt tytär. Furuholmin isä on toimittaja Tapio Furuholm ja setä Suomen Palloliiton entinen kehityspäällikkö Esa Furuholm. Molemmat ovat myös entisiä pääsarjatason jalkapalloilijoita. Hän kirjoitti ylioppilaaksi Turun iltalukiosta vuonna 2020 ja aloitti samana syksynä sosiaalitieteiden opinnot Turun yliopiston yhteiskuntatieteellisessä tiedekunnassa.

Saavutukset
-----------

* Suomen mestaruus: 2008
* Suomen Cupin mestaruus: 2009, 2018

Tilastot
--------

Tilastot kattavat vain kansalliset sarjat. Päivitetty 15. heinäkuuta 2015.

| Kausi | Seura | Sarja | O | M |
| --- | --- | --- | --- | --- |
| 2003 | Jazz | Veikkausliiga | 4 | 0 |
| 2004 | MuSa | Kakkonen | 21 | 17 |
| VG-62 | Ykkönen | 0 | 0 |
| 2005 | FC Inter | Veikkausliiga | 5 | 1 |
| VG-62 | Ykkönen | 4 | 2 |
| 2006 | FC Inter | Veikkausliiga | 7 | 0 |
| VG-62 | Kakkonen | 7 | 2 |
| 2007 | FC Inter | Veikkausliiga | 14 | 2 |
| VG-62 | Kakkonen | 6 | 3 |
| 2008 | FC Inter | Veikkausliiga | 9 | 4 |
| 2009 | FC Inter | Veikkausliiga | 23 | 11 |
| 2010 | FC Inter | Veikkausliiga | 4 | 0 |
| 2011 | FC Inter | Veikkausliiga | 33 | 22 |
| 2011–2012 | Fortuna Düsseldorf | 2. Bundesliiga | 9 | 0 |
| Fortuna Düsseldorf II | Regionalliga | 1 | 0 |
| 2012–2013 | Fortuna Düsseldorf | 2. Bundesliiga | 0 | 0 |
| Fortuna Düsseldorf II | Regionalliga | 6 | 0 |
| Hallescher FC | 3. Liga | 16 | 8 |
| 2013–2014 | Hallescher FC | 3. Liga | 32 | 12 |
| 2014–2015 | Hallescher FC | 3. Liga | 35 | 12 |
| Yhteensä | 236 | 96 |

Lähteet
-------

1. 1 2 3 4  Timo Furuholm Soccerway-sivustolla (englanniksi)
2. ↑  Mo, Furkka ja Pänä pitävät maalikarkeloita  27.6.2011. Ilta-Sanomat.  Arkistoitu 15.7.2015. Viitattu 15.7.2015.
3. ↑  Alles Gute, Timo Furuholm - Hallescher FC e.V. Hallescher Fußball Club, Halle Fussball 3. Liga Sachsen-Anhalt *Hallescher FC e.V.*.  27.10.2021. Viitattu 24.11.2021. (saksaksi)
4. 1 2  Timo Furuholm Playerhistory-sivustolla (englanniksi)
5. ↑  Timo Furuholm Transfermarkt-sivustolla (englanniksi)
6. ↑
7. ↑  Satakunnan poikajuniorit SPL:n Satakunnan piiri. Viitattu 16.05.2008.
8. ↑  Inter ja Furuholm sopivat jatkosta  27.8.2008. Iltalehti. Viitattu 19.5.2014.
9. ↑  Sopimuskiista Furuholmista Jazzissa  13.4.2004. Yle Urheilu. Viitattu 19.5.2014.
10. ↑  Majasaari, Matti & Ala-Kivimäki, Petteri: "Nuori ei voi olla eurontekokone". Satakunnan Kansa, 14.4.2004.
11. 1 2 3 4  Soininen, Heidi (toim.): *Jalkapallokirja 2011*, s. 442. Suomen Palloliitto, 2011. ISSN 0787-7188.
12. ↑  Furkan polvivamman vakavuus selviää lauantaina  13.05.2008. FC Inter.  Arkistoitu 28.8.2013. Viitattu 16.05.2008.
13. ↑  Furuholm kolme kuukautta sivussa  15.05.2008. FC Inter.  Arkistoitu 27.8.2013. Viitattu 16.05.2008.
14. ↑  Dragtsma helpottunut voitosta  25.09.2008. FC Inter.  Arkistoitu 27.8.2013. Viitattu 25.09.2008.
15. ↑  Roman Eremenko vuoden jalkapalloilija  14.11.2011. Yle Urheilu. Viitattu 19.5.2014. [vanhentunut linkki]
16. ↑  Timo Furuholmin uusi seura: Kakkosbundesliigan Fortuna Düsseldorf  10.1.2012. Helsingin Sanomat.  Arkistoitu 19.5.2014. Viitattu 19.5.2014.
17. ↑  Furuholmin sähäkkä debyytti auttoi Fortunan tasapeliin  13.2.2012. Ilta-Sanomat.  Arkistoitu 19.5.2014. Viitattu 19.5.2014.
18. 1 2  T. FURUHOLM Soccerway. Viitattu 19.5.2014.
19. ↑  Suomen maajoukkuehyökkääjä Saksan kolmostasolle  2.1.2013. Ilta-Sanomat.  Arkistoitu 19.5.2014. Viitattu 19.5.2014.
20. ↑  Furuholm takaisin Hallescheriin  19.8.2013. Turun Sanomat. Viitattu 19.5.2014.
21. ↑  Summary – 3. Liga Soccerway. Viitattu 19.5.2014.
22. ↑  Topscorers 2014/2015 – 3. Liga. (englanniksi) Soccerway. Viitattu 15.7.2015.
23. ↑  Yrttiaho, Juho: Timo Furuholm jatkosopimukseen saksalaisseuran kanssa  22.5.2015. Ilta-Sanomat.  Arkistoitu 15.7.2015. Viitattu 15.7.2015.
24. 1 2  Kulttiasemassa Hallescherissa  28.3.2014. Turun Sanomat.  Arkistoitu 19.5.2014. Viitattu 19.5.2014.
25. ↑  Kahdeksan pelaajaa debytoi Huuhkajissa  18.1.2010. MTV3.  Arkistoitu 19.5.2014. Viitattu 19.5.2014.
26. ↑  17-vuotias debytoi Huuhkajissa lauantaina  25.5.2012. Ilta-Sanomat.  Arkistoitu 19.5.2014. Viitattu 19.5.2014.
27. ↑  Suomi haki ansaitun voiton Latviasta  10.8.2011. Yle Urheilu. Viitattu 19.5.2014.
28. ↑  Kuntavaalit 2021 - Turun Sanomat *ts.fi*.  Arkistoitu 14.6.2021. Viitattu 14.6.2021.
29. ↑  Kossila, Eino: Inter-kapteeni Timo Furuholm ehdolle kuntavaaleihin Turussa  26.2.2021. Yle Uutiset. Viitattu 2.4.2021.
30. ↑  Aluevaalit 2022 - Turun Sanomat *ts.fi*. Viitattu 25.1.2022.
31. ↑  Timo Furuholm, Remontti-Reiska ja Mika Poutala nousivat eduskuntaan – näin julkkisehdokkaat pärjäsivät *Ilta-Sanomat*.  2.4.2023. Viitattu 3.4.2023.
32. ↑  Jukka Joutsi: Porin jalkapallohistoriikki /Ässät *jukkajoutsi.com*. Viitattu 31.10.2021.
33. ↑  Välimäki, Ilari: Interin maalitykki on nyt sosiaalitieteiden fuksi – hauista kiertävän kapteeninnauhan väri kertoo Timo Furuholmin arvot, joista hän ei tee myönnytyksiä  18.9.2021. Tylkkäri.  Arkistoitu 1.3.2021. Viitattu 2.4.2021.

Aiheesta muualla
----------------

* Kuvia tai muita tiedostoja aiheesta **Timo Furuholm** Wikimedia Commonsissa

* Timo Furuholm Suomen Palloliiton pelaajaprofiilissa (Arkistoitu – Internet Archive)
* Timo Furuholm – Maaleja vaistolla ja asenteella (Arkistoitu – Internet Archive) Veikkausliigan verkkonäyttely.

Veikkausliigan paras maalintekijä
1990: Tarkkio & Czakon • 1991: Tarkkio • 1992: Luiz Antônio & Lius • 1993: Sumiala • 1994: Dionísio • 1995: Popovitš • 1996: Luiz Antônio • 1997: Rafael • 1998: Hiukka • 1999: Popovitš • 2000: Kuqi • 2001: Roiha • 2002: Kottila • 2003: Puhakainen • 2004: Pohja • 2005: Mäkelä • 2006: Vuorinen • 2007: Rafael • 2008: Kokko & Myntti • 2009: Vuorinen • 2010: Mäkelä • 2011: Furuholm • 2012: Sirbiladze • 2013: Väyrynen • 2014: Emet & Solignac • 2015: Kokko • 2016: Riski • 2017: Kangaskolkka • 2018: Klauss • 2019: Valenčič • 2020: Riski • 2021: Källman & Tuco • 2022: Lee Erwin



|  |  |  |  |  |
| --- | --- | --- | --- | --- |
| 

| * n
* k
* m
Vasemmistoliiton kansanedustajat 2023–2027 |
| --- |
|  |
| Eduskuntaryhmä(11) | 
* Andersson
* Furuholm
* Honkasalo
* Kivelä
* Kontula
* Koskela
* Kyllönen
* Meriluoto
* Pekonen
* Saramo
* Sarkkinen

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Varsinais-Suomen vaalipiirin kansanedustajat 2023–2027 |
| --- |
|  |
| Kansanedustajat(17) | 
* Aalto-Setälä
* Andersson
* Bergqvist
* Elomaa
* Eloranta
* Furuholm
* Junnila
* Lahdenperä
* Lindén
* Lundén
* Nikkanen
* Orpo
* Saarikko
* Sirén
* Tavio
* Valkonen
* Virta

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |